גדוד ג'נין

גדוד ג'נין (בערבית: كتيبة جنين) היא מיליציית טרור פלסטינית שנוסדה בג'נין בשנת 2021 על ידי ג'מיל אל-עמורי, פעיל הג'יהאד האסלאמי הפלסטיני (גא"פ). הארגון פועל במחנה הפליטים ג'נין בצפון יהודה ושומרון.

היסטוריה 
גדוד ג'נין הוקם במחנה הפליטים ג'נין על ידי ג'מיל אל-עמורי , כנראה במהלך מבצע שומר החומות במאי 2021, לפני שחוסל ביוני אותה שנה. הוא עלה לכותרות לראשונה לאחר שהודיע שייתן מחסה לאסירים הביטחוניים שברחו מבית הסוהר גלבוע ב-6 בספטמבר 2021.

גדוד ג'נין ניהל מספר עימותים וקרבות עם כוחות הביטחון של ישראל, בעיקר במסגרת העימותים במחנה הפליטים ג'נין בינואר, יוני ויולי 2023, בהם נהרגו כמה עשרות מחבלים. הגדוד לקח חלק גם בחטיפת גופת טירן פרו, דרוזי-ישראלי בן 17, ב-23 בנובמבר 2022.

ב-5 באוגוסט 2023 ביצע איש הגדוד, כאמל אבו בכר, את פיגוע הירי במרכז תל אביב, בו נהרג סייר ביטחון של עיריית תל אביב-יפו.

ראו גם
 גוב האריות (חוליית טרור)
 מבצע בית וגן

קישורים חיצוניים

הערות שוליים

ארגוני טרור פלסטינים
ג'נין